Kirniták

## Kirnita

"Mi az élet ha nem az örökké való élvezetek sora? És mi a halál akkor ha nem ezeknek eltűnése a végtelen, kegyetlen űrben?" Kirn tudása 36, 7

### Populáció

2 - 5 millió

Az emberek exodusáról és az azt övező több évszázados útról számtalan legenda maradt fent. A legismertebb Kirné. Állítólag ugyanis ő volt az egyik azon istenek közül akik a harminc a földről távozó hajó kapitányai voltak. Bár sokan kételkednek benne, hogy valójában Istenek voltak-e ezek a legendás alakok vagy, hogy egyáltalán léteztek-e. Az egyik hajó kapitánya Kirn volt. A mítosz szerint azzal, hogy elhagyta a földet feláldozta az örök életét is. Boldogan tette ezt a népéért akit szeretet. Önfeláldozó és inteligens vezetőként írták le aki legénységét tartotta elsőnek minden esetben. Kapcsolata volt egy Vionna nevű nővel akiről egy nap kiderült, hogy halálos beteg. Kirn rögtön az ellenszer kutatásába kezdett tudta, hogy a földön nem fordulhatott volna elő ilyen betegség és, hogy az Istenek ott tudtak volna segíteni. Többször kérlelte a flotta többi parancsnokát, hogy forduljanak vissza. Mindhiába. Így a legénység pár kiválasztott tagjával karöltve különös kísérletekbe kezdett, hogy megmentse Vionnát. Mindent feláldozott. Mikor más remény nem maradt akkor állatokon kezdett kísérletezni azonban semmi sem működött.

Egy nap eltűnt egy felderítő hajó. A flotta összes tagja a keresésére indult azonban a Kirnhez tartozók találták meg őket először. Ahelyett, hogy Kirn jelentette volna, hogy megtalálták őket szétlövette a roncsot majd a laborjába vitte a fedélzetre hozott túlélőket. Őrült kísérletekbe kezdett. Tudta, hogy valamiféle áttörés közeleg. Már évekkel tudta lassítani az öregedést, de nem volt elég. Vionna kínjai nem enyhültek volna. A betegsége továbbra is gyógyíthatlan volt. De az emberi kísérletek még is oly közel hozták az eredményhez. Így úgy döntött, hogy a saját legénységéből fog az ügy érdekében áldozni. Cserébe a támogatói kezébe adta a titkokat melyekre fényt derített. Ezrek haltak meg a műtőasztalon. Közben pedig más felfedezések is előkerültek. Az abszurd biológiai kísérletek számtalan Kirnitát egyedi mutációval láttak el. Az anyag hozzájuk pedig azokból jött akik nem értettek egyet. A hajó egyre inkább izolálva el-el kanyarodva utazott a flottától így mire az Istenek tudomást szereztek erről, már késő volt. A legjobb amit tehettek, hogy a Kirn által irányított kolonizáló hajót száműzték a flottából. Az viszont ugyanúgy az árnyékukban utazott. Néhol foglyokat ejtve a beteges kísérletekhez. Azonban Vionna nem élt sokáig. Kirn pedig magába roskadt. A többi Istent kezdte hibáztatni és ott támadta őket ahol tudta.

### Kirn halála

Kirn megpróbálta megakadályozni a többiek letelepedését és az út végét. Így a hajóját egyenesen Hetirioéba vezette elpusztítva azt. Végül pedig Sangurn hajójára is áttszállt a maga legénységével, hogy végezzen a másik Istennel. Oda vezető útján Carrissia megpróbálta megállítani azonban nem járt sikerrel. Végül Sangurn és Weren együtt végeztek vele Sangurn azonban halálos, mérgező sebet kapott. Sokan feltételezik, hogy később ebbe halt bele.

A csata után a megmaradt Kirniták a szabad űrbe vonultak vissza ahol a folytatták a beteges kísérleteiket, kalózkodtak és létrehozták szolgafajnak a Fexireket.

## Felépítés

A Kirniták átlagban 200-205 centiméter magasak. Legtöbb testi tulajdonságukban az emberekre emlékeztetnek, ám általánosságban véve karcsúbbak és sápadtabbak. Előbbire az űrbéli életmód is kihat, ám a javát a saját fajukon végrehajtott génkísérleteknek köszönhetik. Törékeny testük ellenére nagyon gyorsan képesek mozogni, szem-kéz koordinációjuk kitűnő és az a legenda sem igaz miszerint gyengébbek egy átlag embernél. Ez mind a gén manipulációk eredménye melynek köszönhetően a faj sok szemszögből eltérő.

## Kultúra

A Kirniták kultúrája hajóról hajóra eltér. Azonban általában a személy önmagát előnybe helyezésére való nevelés a jellemző. A gyermekeket ritkán nevelik a szüleik, inkább egy kommüna a jellemző ahol már az egészen fiatalok is részt vesznek a kalózkodásban és a fosztogatásban. Emellett a hedonista életmód nagyon gyakori, orgiákkal, szexrabszolgákkal és lakomákkal.

Sikerült kialakítaniuk egy az Exodusistától eltérő azonban arra alapuló vallást. Kirnita hitnek nevezik és innen jön a nevük is. A Kirnita hit Kirnt egy önfeláldozó hősként állítja be aki megpróbálta megmenteni a legénységét a halandóság átkától. Az élvezetkre és az azért való megdolgozásra építi fel a tanait. Szent könyvei a Kirn tapasztalatai és a Kirn tudása.

Sok Kirnita él az Ayrai föderáció területén ahol megpróbálnak beilleszkedni de gyakran rasszizmus és kitaszítás áldozatai. Sokszor szerepelnek horrorfilmekben főgonoszként. Hitüket azonban gyakran megtartják.

A kirniták legnagyobb része a kalózkodásból és fosztogatásból illetve ennek a klánon belüli fenntartásából él. Településeik és bolygóik nincsenek inkább a nomád űrbéli életmódot kedvelik.